Лағыр мәктәбендә 2020/21 уҡыу йылында 93 малай һәм ҡыҙ белем алған. XI класты иһә бер егет һәм дүрт ҡыҙ тамамлаған. Мәктәп директоры – Башҡортостандың атҡаҙанған уҡытыусыһы Ринат СИТДИҠОВ менән белем һәм тәрбиә үҙенсәлектәре хаҡында әңгәмә ҡорҙоҡ. Тыуған яҡ тарихын өйрәнгән һәм шәжәрәләр төҙөгән Ринат Даян улы – “Йыл директоры” (2021 йыл) республика конкурсы еңеүсеһе, В.А. Сухомлинский исемендәге “Йөрәгемде балаларға бирәм!” миҙалы менән бүләкләнгән.